32012D0102
L 048/15
SLUŽBENI LIST EUROPSKE UNIJE
PROVEDBENA ODLUKA KOMISIJE
od 17. veljače 2012.
o izmjeni Odluke 2005/51/EZ u pogledu razdoblja tijekom kojeg tlo kontaminirano pesticidima ili postojanim organskim onečišćujućim tvarima smije biti uneseno u Uniju za potrebe dekontaminacije
(priopćena pod brojem dokumenta C(2012) 869)
(2012/102/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1.,
budući da:
(1)
Odstupajući od Direktive 2000/29/EZ, Odlukom Komisije 2005/51/EZ od 21. siječnja 2005., kojom je državama članicama dano privremeno ovlaštenje da predvide odstupanja od nekih odredaba Direktive Vijeća 2000/29/EZ u pogledu uvoza tla kontaminiranog pesticidima ili postojanim organskim onečišćujućim tvarima za potrebe dekontaminacije (2), na određeno razdoblje se ovlašćuju države članice koje sudjeluju u programu sprečavanja nakupljanja i uklanjanja zaostalih i neželjenih pesticida Organizacije za hranu i poljoprivredu pri Ujedinjenim narodima (FAO), da dopuste unošenje tla kontaminiranog takvim pesticidima u Uniju, kako bi se obradilo u namjenskim spalionicama opasnog otpada. Taj je program još uvijek u tijeku.
(2)
Radi okolnosti kojima se opravdava odstupanje odobreno Odlukom 2005/51/EZ te u interesu dobre zakonodavne prakse, primjereno je produljiti to odstupanje za 5 godina.
(3)
Odluku 2005/51/EZ treba stoga na odgovarajući način izmijeniti.
(4)
Mjere predviđene ovom Odlukom u skladu su s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
U drugom stavku članka 1. Odluke 2005/51/EZ, riječi „29. veljače 2012.” zamjenjuju se riječima „28. veljače 2017.”
Članak 2.
Ova je Odluka upućena državama članicama
Sastavljeno u Bruxellesu 17. veljače 2012.